 Sidoo kale Musharaxa Madaxweyne ee xisbgia Waddani waxa uu shacabka gobolka Awdal gaar ahaan Degmada Boorama iyo Dila uu uga mahadceliyey sida ay u soo dhaweeyeen weftigiisa waxaanu yidhi Waxaan mahadnaq u soo jeedinayaa dhamaan shacbiga gobolka Awdal gaar ahaan degmada Boorama iyo degmada Dila oo shalay soo dhaweyn ma odhan karo balse mucjiso ka muujiyey wixii halkan ka dhacay, waxa laga yaabaa in aanaan aad ugu soo noqnoqon gobolka hadaanu xisbiga Waddani, Muuse iyo Kulmiye aad ayay ugu soo noqnoqdeen, waxaan u malaynayaa labaatan jeer ayay yimaadeen, laakiin malaha anagu laba jeer ayaanu nimidoo wixii oo dhan waxa isku fuuqsaday soo dhaweyntii shalay, waxay ahayd fariin adag oo shacbigu ku muujiyey inuu isbadal doonayo, waxay xaqiijiyeen shacbigu inay doonayaan in cida ay doonayaan in la badalo ay Kulmiye tahay. 